hotchpotch/miracl-hf-unified huggingface dataset:
লাইমলাইট (১৯৫২-এর চলচ্চিত্র)
লাইমলাইট (ইংরেজি: Limelight, বাংলা অনুবাদ: "থিয়েটারের অতি প্রখর আলো") হল ১৯৫২ সালে মুক্তিপ্রাপ্ত মার্কিন হাস্যরসাত্মক নাট্য চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। চ্যাপলিনের পূর্বের চলচ্চিত্রগুলোর মত এই চলচ্চিত্রের সুর করেছেন তিনি নিজে এবং সঙ্গীত পরিচালনা করেছেন রে রাশ্চ। এটি প্রথম চলচ্চিত্র যেখানে চ্যাপলিন সঙ্গীত পরিচালনা করেন নি। ছবিতে একজন বয়োজ্যেষ্ঠ কৌতুকাভিনেতা একজন আত্মহত্যা করতে যাওয়া নৃত্যশিল্পীকে বাঁচায় এবং দুজনেই কষ্টের মধ্য দিয়েও বাকি জীবন অতিবাহিত করতে চেষ্টা করে। এতে প্রধান দুটি চরিত্রে অভিনয় করেন চ্যাপলিন ও ক্লেয়ার ব্লুম। এছাড়া অন্যান্য চরিত্রে অভিনয় করেন নাইজেল ব্রুস, সিডনি আর্ল চ্যাপলিন, হুইলার ড্রাইডেন ও নরম্যান লয়েড এবং বাস্টার কিটন।
চলচ্চিত্রটি ১৯৫২ সালের ২৩ অক্টোবর মুক্তি পায় এবং মিশ্র সমালোচনা লাভ করেন। মার্কিন যুক্তরাষ্ট্রে ছবিটি বর্জন করা হয় এবং ব্যবসায়িকভাবে ব্যর্থ হয়। ছবিটি ১৯৭২ সালে পুনঃমুক্তি দেওয়া হয় এবং লস অ্যাঞ্জেলেসে প্রথম প্রদর্শনী হয়। এতে করে ২০ বছর পুরনো ছবিটি ৪৫তম একাডেমি পুরস্কারে প্রতিযোগিতা করে এবং চ্যাপলিন ও তার সহযোগী রে রাশ্চ ও ল্যারি রাসেল শ্রেষ্ঠ মৌলিক সুরের পুরস্কার লাভ করেন। বর্তমান সময়ে এই চলচ্চিত্রটিকে চ্যাপলিনের অন্যতম সেরা চলচ্চিত্র বলে অভিহিত করা হয়।
প্রথম বিশ্বযুদ্ধের প্রাক্কালে ১৯১৪ সালে কালভেরো নৃত্যশিল্পী এক তরুণী থেরেজা "টেরি" এমব্রোসকে আত্মহত্যার হাত থেকে বাঁচায়। কালভেরো একসময় মঞ্চের প্রখ্যাত সঙ ছিল, কিন্তু মদের নেশায় তার সব ধ্বংস হয়ে গেছে। সেবাশুশ্রূষার পর কালভেরো টেরির আত্মবিশ্বাস ফিরিয়ে আনে এবং তাকে পুনরায় তার নৃত্য কর্মজীবন শুরু করতে উদ্বুদ্ধ করে। টেরিকে উদ্বুদ্ধ করতে গিয়ে সে নিজেও আত্মবিশ্বাসী হয়ে ওঠে, কিন্তু তার ফিরে আসার প্রচেষ্টা ব্যর্থ হয়। টেরি কালভেরোর সাথে তাদের বয়সের পার্থক্য থাকার পরও তাকে বিয়ে করতে চায়। তরুণ সুরকার নেভিলের সাথে টেরির বন্ধুত্ব রয়েছে, এবং কালভেরো মনে করে তাদের দুজনকে ভালো মানাবে। তাদের সুযোগ দেওয়ার জন্য কালভেরো বাড়ি ছেড়ে চলে যায় এবং রাস্তায় রাস্তায় বিনোদন প্রদান শুরু করে। টেরি ইতোমধ্যে তার নিজের শো চালায় এবং কালভেরোকে খুঁজে পেয়ে তাকে মঞ্চে ফিরে আসতে অনুরোধ করে। কালভেরো তার পুরনো এক সঙ্গীকে পেয়ে তাকে নিয়ে অনবদ্য এক পরিবেশনা উপহার দেয়। কালভেরো হার্ট অ্যাটাকে আক্রান্ত হয় এবং টেরির সেকেন্ড এক্ট অন দ্য বিল নৃত্য দেখতে দেখতে মৃত্যুবরণ করে।
চলচ্চিত্রে চ্যাপলিন সুরারোপিত "টেরিস থিম" শীর্ষক আবহ সঙ্গীতটি জনপ্রিয় হয়ে ওঠে। এটি পরবর্তীতে জিওফ পারসন্স ও জন টার্নারের গীত সম্বলিত "ইটার্নালি" গানে ব্যবহৃত হয়। ১৯৭৩ সালে চলচ্চিত্রটি মুক্তির ২০ বছর পর ১৯৭৩ সালে চ্যাপলিন ও তার সহযোগী সঙ্গীতজ্ঞ রেমন্ড রাশ্চ ও ল্যারি রাসেল শ্রেষ্ঠ মৌলিক সুরের জন্য একাডেমি পুরস্কার লাভ করেন। এটি চ্যাপলিন গৃহীত একমাত্র প্রতিযোগিতামূলক একাডেমি পুরস্কার, এর পূর্বে তিনি দুইবার একাডেমি সম্মানসূচক পুরস্কার লাভ করেছিলেন। ল্যারি রাসেলের ব্যাপারে জ্যাজওয়াক্সের সাংবাদিক মার্ক মেয়ার বলেন যে তার পরিচয়ে ভুল ছিল এবং মূল সুরকার ছিলেন রাসেল গার্সিয়া, যাকে ১৯৭২ সালে অস্কার পুরস্কার দেওয়া উচিত ছিল। ল্যারি রাসেলের পরিবার এই প্রতিবেদনটিকে অস্বীকার করেন।
এস. বি. এম. মিজানুর রহমান চৌধুরী
শহীদ এস. বি. এম. মিজানুর রহমান চৌধুুুরী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
হাউসফুল (২০০৯-এর চলচ্চিত্র)
হাউসফুল ২০০৯ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা চলচ্চিত্র। চলচ্চিত্রটিতে প্রসেনজিৎ চট্টোপাধ্যায় একজন পরিচালকের চরিত্রে অভিনয় করেছেন; যে মূলত শিল্পিক চলচ্চিত্র বানান যা ফ্লপ হয় এবং কোনও পুরস্কারও পায় না। বেশ করেকবার প্রচেষ্টার পর এবং নিজের অর্থকড়ি নিঃশেষ হলে; পরে সে বাণিজ্যিক বাংলা চলচ্চিত্র নির্মাণ করতে বাধ্য হন। চলচ্চিত্রটিতে শ্রীলেখা মিত্র একজন অতিথি শিল্পী হিসেবে অভিনয় করেছেন।
নিখিল (প্রসেনজিৎ চট্টোপাধ্যায়) তার ব্যর্থতা নিয়ে সংকটের মধ্যে রয়েছে। তার ব্যক্তিগত পরিস্থিতি ঝুঁকির মধ্যে রয়েছে এবং সে তার দায়দায়িত্ব নিয়েও বেশ উদাসীন হয়ে পড়েছে। এমন সময়; তার সহকারী তার কর্মজীবনকে পুনরুজ্জীবিত করার জন্য তামিল চলচ্চিত্রের মতো একটি বাণিজ্যিক চলচ্চিত্র তৈরি করার পরামর্শ দেয়। কিন্তু তিনি সহকারীর পরামর্শ না মেনে বরং নিজের তৈরি মৌলিক কাহিনী নিয়ে নিজে চলচ্চিত্রটি প্রযোজনা করার সিদ্ধান্ত নেয়। সে তার বাবাকে রাজি করায় তাদের বাড়িটি বন্ধক রাখার জন্য। একদিন তাকে সুভাষ নামে একজন ফোন করে এবং চলচ্চিত্র নির্মাণের সমস্ত টাকা সে দিতে চায়; কিন্তু এর পরিবর্তে বোয়টিতে অভিনেত্রী নিতে হবে সুভাষের পছন্দ করা একজনকে। নিখিল রাজি হয়ে যায় এবং সুভাষের পছন্দমত নন্দিতা (রিমঝিম গুপ্ত) নামে একটি মেয়ের সাথে বোয়ের শুটিং শুরু করে।
শহরে ধারাবাহিকভাবে বোমা বিস্ফারণ ঘটে এবং সুভাষকে এই ঘটনার মূল অভিযুক্ত করা হয়। যে নিন্দিতার বয়ফ্রেন্ডও বটে। এই বোয়টিও তার অন্যান্য বোয়ের মতোই ফ্লপ করে। অবশেষে নিখিল বাণিজ্যিক বোয় তৈরিতে রাজি হয়।
আয়তন অনুযায়ী কানাডীয় প্রদেশ ও অঞ্চলগুলির তালিকা
একটি দেশ হিসাবে, কানাডাতে দশটি প্রদেশ এবং তিনটি অঞ্চল রয়েছে। এই উপবিভাগগুলি ভূমি ও পানি উভয় ক্ষেত্রে ব্যাপকভাবে বিস্তৃত। ভূমি এলাকা দ্বারা বৃহত্তম উপবিভাগ হচ্ছে নুনাভুট অঞ্চল। জল এলাকা দ্বারা বৃহত্তম উপবিভাগ হচ্ছে কুইবেক প্রদেশ। ভূমি ও জল উভয় এলাকার হিসেবে ক্ষুদ্রতম উপবিভাগটি হল প্রিন্স এডওয়ার্ড দ্বীপ প্রদেশ।
কানাডা বিশ্বের দ্বিতীয় বৃহত্তম দেশ; এটি বিশ্বের চতুর্থ বৃহত্তম শুষ্ক ভূমি এবং বৃহত্তম মিঠা পানির এলাকা।
একটি প্রদেশ বা অঞ্চলের মোট এলাকা তার ভূমি এলাকার যোগফল এবং তার অভ্যন্তরীণ জলের (শুধুমাত্র মিঠা পানি) এলাকার ভিত্তিতে নির্ণয় করা হয় ।
এলাকার নিকটবর্তী বর্গ কিলোমিটার বা বর্গ মাইলে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
ভূমি এলাকায় শুষ্ক ভূমি অন্তর্ভুক্ত, মিঠা পানি এবং লবণ পানির এলাকা ছাড়া।
এলাকাগুলি নিকটতম সমগ্র ইউনিট থেকে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
নীচে অভ্যন্তরীণ জল এলাকা তথ্য দেওয়া হল, মিষ্টি জল অন্তর্ভুক্ত (i.e., হ্রদ, নদী, এবং জলাধারগুলি)। এটিতে অন্তর্ভুক্ত হয়নি অভ্যন্তরীণ নোনা জল, এবং আটলান্টিক, প্রশান্ত মহাসাগর ও আর্কটিক মহাসাগরে কানাডা কর্তৃক দাবি করা আঞ্চলিক জলের এলাকাগুলি। কানাডা তার অভ্যন্তরীণ জলের এলাকায় কানাডার আর্কটিক আর্কিপেলাগো এবং এর চারপাশের হাডসন উপকূলে এবং মহাসাগরে ১,৬০০,০০০ কিমিমিটার লবণ পানি অন্তর্ভুক্ত করে।
এলাকাগুলির নিকটতম পুরো ইউনিট দেওয়া হল। শতকরা দেওয়া হয়েছে একটি শতাংশেের নিকটতম দশমে।
কালবৈশাখী
কালবৈশাখী একটি স্থানীয় বৃষ্টিপাত ও বজ্রঝড় যা বাংলাদেশ ও ভারতের কিছু অঞ্চলে হয়ে থাকে। বাংলাদেশ ও উত্তর পূর্ব ভারতে মার্চ থেকে কালবৈশাখী ঝড় দেখা যায়। অনেকসময় এই ঝড় জীবনঘাতি রূপ ধারণ করে। গ্রীষ্ম ঋতুর সঙ্গে হাত ধরাধরি করে এ ঝড়ের আগমন ঘটে। কালবৈশাখীর বায়ুর গড় গতিবেগ ঘন্টায় ৪০ থেকে ৬০ কিমি। কোনো কোনো ক্ষেত্রে এ গতিবেগ ঘন্টায় ১০০ কিমি-এর বেশিও হতে পারে। কালবৈশাখীর স্থায়িত্বকাল স্বল্পতর, তবে কখনও কখনও এ ঝড় এক ঘন্টারও বেশিকাল স্থায়ী হয়। এই সময়ে বাংলাদেশ এবং ভারতের পশ্চিমবঙ্গ, ওড়িশা, আসাম, বিহার, ছত্রিশগঢ় ও ঝাড়খন্দে প্রায়ই বজ্রবৃষ্টি হয়। কালবৈশাখীর সময়ে যেকোন প্রকার বায়জান চালানো বিপদজনক। বিমানচালকেরা কালবৈশাখী ঝড়কে এড়িয়ে চলে। যদিও কালবৈশাখীর সময়কার বৃষ্টিপাত বাংলাদেশ ও পশ্চিম বাংলার ধান, পাট এবং আসামের চা চাষের জন্য উপকারী ভূমিকা পালন করে।
কাল শব্দের অর্থ ধ্বংস এবং বৈশাখ মাসে উৎপত্তি হয় বলে একে কালবৈশাখী নামে অভিহিত করা হয়। গ্রীষ্মকালে বা এপ্রিল – মে মাসে বাংলাদেশ ও পার্শ্ববর্তী অঞ্চলে মাঝে মধ্যে বিকালের দিকে বজ্রবিদ্যুৎসহ যে প্রচন্ড ঝড়বৃষ্টি হয় তাকে কালবৈশাখী বলে। কালবৈশাখী ঝড় উত্তর – পশ্চিম দিক থেকে প্রবাহিত হয় বলে একে ইংরেজিতে নরওয়েস্টার (Norwester) বলা হয়।
এই অঞ্চলে ভূপৃষ্ঠস্থ অত্যাধিক গরম হলে বাতাস হালকা ও অস্থিতিশীল হয়ে পড়ে। উত্তপ্ত হালকা বাতাস সোজা উপরে উঠে শীতল হয়ে কিউমুলাস মেঘ সৃষ্টি করে। বায়ুমন্ডলের অস্থিরতা অব্যাহত থাকলে কিউমুলাস মেঘ উল্লম্বভাবে কিউমুলোনিম্বাস নামক কালো মেঘ গঠন করে এবং পরবর্তী সময়ে বজ্রঝড়ের সৃষ্টি করে। সাধারণ ঝড়ের সংগে এই ঝড়ের প্রধান পার্থক্য হচ্ছে এ ঝড়ের সঙ্গে সবসময়ই বিদ্যুৎ চমকায় ও বজ্রপাত হয়।
কালবৈশাখীর জীবনচক্রকে তিনটি ধাপে ভাগ করা যায়। ধাপগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে:
একটি কালবৈশাখী পূর্ণতা লাভের ৩০ থেকে ৪৫ মিনিট পর এর তীব্রতা হ্রাস পেতে শুরু করে বিচ্ছুরণ পর্যায়ে প্রবেশ করে। অতি দ্রুত হারে তাপমাত্রা হ্রাস, মেঘে প্রচুর জলীয় বাষ্পের উপস্থিতি এবং বায়ুর পুঞ্জীভূত ঊর্ধ্বচলনের দরুণ কালবৈশাখীর সঙ্গে শিলাবৃষ্টি হয়ে থাকে।
বজ্রঝড়
বজ্রঝড়" হচ্ছে এক প্রকার ক্রান্তীয় ঝড় যা বজ্রপাত ও বিদ্যুৎ চমকানো সহযোগে সংঘটিত ভারি বর্ষণ অথবা শিলাবৃষ্টি। বাংলাদেশে মার্চ অথবা এপ্রিল মাসে এবং বর্ষামৌসুমের শেষদিকে অক্টোবর-নভেম্বর মাসে সন্ধ্যার দিকে প্রচন্ড তীব্রতা সহকারে বজ্রঝড় সংঘটিত হয়ে থাকে। গ্রীষ্মের প্রথমভাগে এ ধরনের বজ্রঝড় কালবৈশাখী নামে এবং বর্ষা ঋতুর শেষভাগে আশ্বিনের ঝড়"' নামে অভিহিত হয়ে থাকে।
গ্রীষ্মের উষ্ণ ও আর্দ্র দিনে উত্তপ্ত বায়ু হাল্কা হয়ে উপরে উঠতে থাকে এবং দ্রুত ঠান্ডা হয়ে গাঢ় কৃষ্ণ বর্ণের বজ্রমেঘ উৎপন্ন করে। ঝঞ্ঝাপূর্ণ এই মেঘ সচরাচর উল্লম্বভাবে প্রায় ৮ কিমি দীর্ঘ এবং প্রায় ৫ কিমি পর্যন্ত প্রশস্ত হয়ে থাকে। সাধারণত একেকটি পৃথক বজ্রঝড় নিয়ে একটি সম্মিলিত বজ্রঝড়ের সৃষ্টি হয় যা প্রায় ৩০ কিমি পর্যন্ত প্রশস্ত হতে পারে এবং ৫ ঘণ্টারও অধিককাল স্থায়ী হয়। এমনকি একটি একক বজ্রঝড়ও ৫০ কিমি এলাকা জুড়ে বিস্তৃত হয়ে একটি অতিকায় বজ্রঝড়ের রূপ নিতে পারে। এ ধরনের বজ্রঝড়ে প্রচুর শিলাবর্ষণ, শক্তিশালী বাতাস, অধিক বজ্রপাত এবং ঘন ঘন বিদুৎ চমকানোর ঘটনা ঘটে থাকে।
অ্যাশার এঞ্জেল
অ্যাশার এঞ্জেল (জন্ম সেপ্টেম্বর ৬, ২০০২) একজন মার্কিন শিশু অভিনয় শিল্পী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক "এন্ডি ম্যাকে" তার ভূমিকা "জোনাহ ব্যাক" এর জন্য সবার নিকট পরিচিত।
এঞ্জেল, মার্কিন যুক্তরাষ্ট্রের অ্যারিজোনা রাজ্যের প্যারাডাইস ভ্যালি শহরে একটি ইহুদি পরিবারে জন্মগ্রহণ করেন। তার পিতা-মাতা হলেন জডি এবং কোকো এঞ্জেল। তিনি তার সহোদরদ্বয়ের মধ্যে সবচেয়ে প্রবীণতম, তার একজন ছোট ভাই এবং একজন ছোট বোন রয়েছে। তিনি মাত্র ৫ বছর বয়সে অভিনয়ের প্রতি আগ্রহী হয়ে উঠেন। তার মাতা তাকে কথা দিয়েছিলেন, তিনি তাকে লস অ্যাঞ্জেলেস শহরে নিয়ে যাবেন "যদি তিনি তার কথা অনুযায়ী কাজ করেন এবং স্থানীয় ৩০ টি মঞ্চায়নে মঞ্চস্থ হন"।
অ্যাশার একজন অনুশীলনরত সঙ্গীতজ্ঞ এবং তিনি গিটার বাজান।
তিনি অ্যারিজোনা রাজ্যের স্কটসডেইল শহরে অবস্থিত ডেজার্ট স্টেজেস থিয়েটারে একাধিক মঞ্চায়ন সমূহে দ্বিগুন ভূমিকায় অভিনয় করা শুরু করেন, যেগুলোর মধ্যে "দ্য লিটল মারমেইডস", "সিওসিকাল", "মেরি পপিন্স" এবং "ইনট্যু দ্য উডস" অন্যতম ছিল।
তার মাতা তার কথা রেখেছিলেন এবং তিনি লস অ্যাঞ্জেলেস শহরের উদ্দেশ্যে যাত্রা করেছিলেন, যেখানে তিনি তার অভিনীত ধারাবাহিক "এন্ডি ম্যাক" এ অভিনয় করার জন্য অডিশন (পরীক্ষা) দিয়েছিলেন এবং তার ভূমিকা "জোনাহ বেক" এ অভিনয় করার যোগ্যতা অর্জন করে নিয়েছিলেন। আসারের পুরো পরিবার ধারাবাহিকটির চিত্রগ্রহণের জন্য উথাহ রাজ্যে চলে আসেন এবং নিবাসিত হন।
অ্যাশার আসন্ন মার্কিন চলচ্চিত্র "শাজ্যাম!" এর মূল চরিত্র ছেলে "ক্যাপ্টেন মার্বেল" বা ছেলে বিলি বোটম্যান এর ভূমিকায় অভিনয় করার জন্য নিজেকে নিয়োগ করেছেন, যেটি মূলত জনপ্রিয় মার্কিন প্রকাশনা সংস্থা ডিসি কমিকস এর জনপ্রিয় সুপার হিরো ক্যাপ্টেন মার্বেল এর চলচ্চিত্র সংস্করণ। এটি মূলত জনপ্রিয় মার্কিন সুপারহিরোমূলক চলচ্চিত্রের ধারাবাহিক সৃষ্টিকারী মিডিয়া ডিসি এক্সটেনডেড ইউনিভার্সের সুপারহিরো ভিত্তিক আরেক দফা চলচ্চিত্র ধারাবাহিক।
ইগর আকিনফিভ
ইগর ভ্লাদিমিরোভিচ আকিনফিভ (; জন্ম: ৮ এপ্রিল ১৯৮৬) হচ্ছেন রাশিয়ান পেশাদার ফুটবলার, যিনি রাশিয়ান প্রিমিয়ার লীগের দল পিএফসি সিএসকেএ মস্কো এবং রাশিয়ার হয়ে গোলরক্ষক এবং অধিনায়ক হিসেবে খেলেন।
তিনি পিএফসি সিএসকেএ মস্কোতে তার পুরো কর্মজীবন কাটিয়েছেন, যেখানে তিনি প্রায় ৫০০-এরও বেশি ম্যাচে খেলেছেন। তিনি ৬টি রাশিয়ান প্রিমিয়ার লীগের শিরোপা, ৬টি রাশিয়ান কাপ এবং ২০০৫ সালে উয়েফা কাপ জয়লাভ করেন।
২০০৪ সাল থেকে রাশিয়ার হয়ে খেলা শুরু করেন, যেখানে তিনি ১০০টি ম্যাচ খেলার যোগ্যতা অর্জন করেছেন। তিনি তিনটি উয়েফা ইউরোপীয় চ্যাম্পিয়নশিপ এবং ২০১৪ ফিফা বিশ্বকাপের জন্য রাশিয়া দলে নির্বাচিত হয়েছিলেন। মার্চ ২০১৭ সালে তিনি তার পূর্বসূরি ভাসিলি বেরেজুৎস্কির অবসরের পর রাশিয়ার অধিনায়কের দায়িত্ব পালন করা শুরু করেন।
ইগর আকিনফিভ হচ্ছেন লেভ ইয়াশিন ক্লাবের একজন সদস্য এবং রাশিয়া জাতীয় ফুটবল দলে অন্য কোন গোলরক্ষকের তুলনায় তার বেশি ক্লিন শিট রয়েছে।
"৭ অক্টোবর ২০১৭ পর্যন্ত এই পরিসংখ্যান সঠিক।"
রাশিয়ান ক্লাব এবং রাশিয়া জাতীয় দলের ম্যাচ এখানে অন্তর্ভুক্ত।
কাঁটাতার (চলচ্চিত্র)
কাঁটাতার ২০০৫ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা ভাষার চলচ্চিত্র। এতে রুদ্রনীল ঘোষ, শ্রীলেখা মিত্র ও সুদীপ মুখোপাধ্যায় প্রধান ভূমিকায় অভিনয় করেন। চলচ্চিত্রটি ছয়টি চলচ্চিত্র উৎসবে প্রদর্শিত হয়।
কাঁটাতার বোয়টি সুধা নামের একটি মেয়ের (শ্রীলেখা মিত্র) রাজনৈতিক-সামাজিক-প্রেমের গল্প নিয়ে তৈরি।
ওয়ার্ল্ড সেলস: ওয়াইড ম্যানেজমেন্ট লিমিটেড, ফ্রান্স
মুহাম্মদ আব্দুল হক
মুহম্মদ আব্দুল হক, এম এ হক নামে সমধিক পরিচিত, (জন্ম: ১ জুলাই, ১৯৫৪, সিলেটের বালাগঞ্জ উপজেলায়) হচ্ছেন সিলেট বিভাগের একজন প্রবীণ রাজনীতিবিদ এবং সমাজসেবক। তিনি সিলেট মহানগর বিএনপির ক্ষমতাসীন সভাপতি।
হক বাংলাদেশের দুই প্রধান রাজনৈতিক দলের মধ্যে একটি, বাংলাদেশ জাতীয়তাবাদী দলের (বিএনপি) সাথে দলটির প্রাথমিক অবস্থায় সম্পৃক্ত হন। তিনি সিলেট বিএনপির সর্বশেষ সভাপতি নির্বাচিত হয়েছিলেন এবং ১৯৯৩ সাল থেকে বারো বছরের বেশি সময় ধরে দায়িত্ব পালন করেছেন। ২০১০ সালে ইলিয়াস আলীর পূর্বসূরি হয়ে, হক ১৯৯৬ সালে কেন্দ্রীয় জাতীয় কমিটির সাংগঠনিক সম্পাদক হিসেবে মনোনীত হন। হক সিলেট সিটি করপোরেশনের মেয়র নির্বাচনের প্রার্থী ছিলেন (SCC), কিন্তু বদর উদ্দিন আহমেদ কামরানের কাছে (২০ মার্চ, ২০০৩) পরাজিত হন।
রাজনৈতিক কর্মজীবনের পাশাপাশি হক তাঁর দাতব্য কাজের জন্য সুপরিচিত। তিনি হক ফাউন্ডেশন, একটি দাতব্য সংস্থা যা সিলেটের অসহায় অভাবগ্রস্থ সম্প্রদায়কে সহায়তা করে থাকে, এর প্রধান পৃষ্ঠপোষক। হক ফাউন্ডেশন স্থানীয় সরকারের সাথে ঘনিষ্ঠভাবে কাজ করে এবং সিলেটের বিভিন্ন অঞ্চলে প্রতি সপ্তাহে বিশেষ চিকিত্সা সরবরাহকারী কমিউনিটি ক্লিনিক পরিচালনা করে। ছানিজনিত অন্ধত্ব নির্মূল করার জন্য ফাউন্ডেশনের পক্ষ থেকে দৃষ্টি পুনরুদ্ধার কার্যক্রমও প্রদান করা হয়ে থাকে।
ব্যক্তিজীবনে আব্দুল হক বিবাহিত এবং দুই সন্তানের জনক।
মানব গোহিল
মানব গোহিল (জন্ম: ৯ নভেম্বর ১৯৭৪) হচ্ছেন একজন ভারতীয় টেলিভিশন অভিনেতা, যিনি এক দশকেরও বেশি সময় ধরে চলচ্চিত্র শিল্পে আছেন। তিনি স্টার প্লাসে সম্প্রচারিত হিন্দি নাটক কাহিনী ঘর ঘর কি-এ অভিনয়ের মাধ্যমে অধিক পরিচিত অর্জন করেন। একই সাথে তিনি নাচ বলিয়ে ২ এবং সনি টিভিতে প্রচারিত সিআইডিতে উপস্থিত হয়েছেন। বর্তমানে তিনি সাব টিভিতে প্রচারিত তেনালি রামাতে কৃষ্ণদেবআর‍্যার চরিত্রে অভিনয় করছেন।
১৯৬৭ কৈনানগর ভূমিকম্প
১৯৬৭ কৈনানগর ভূমিকম্প ১১ ডিসেম্বর ভারতের মহারাষ্ট্র রাজ্যের কৈনানগর শহরের নিকটে সংগঠিত হয়। এই ভূমিকম্পের মাত্রা ছিল ৬.৬ যার সর্বোচ্চ মার্কালি তীব্রতা ছিল আট মাত্রার ("মারাত্মক")। এটা কৈনা বাঁধের নিকটবর্তী উৎপন্ন হয়ে "প্রলুব্ধ ভূমিকম্পের" প্রশ্ন তুলে, এবং কমপক্ষে ১৭৭ নিহত ও ২,২০০ জন আহত হওয়ার খবর পাওয়া যায়।
এই ভূমিকম্পের ফলে কৈনানগর শহরের ৮০% এর বেশি বাড়িঘর ক্ষতিগ্রস্ত হয়, তবে এর ফলে বাঁধে সামান্য ফাটল দেখা দিলেও তা তাড়াতাড়ি সংস্কার করা হয়। ১৯৬৭ পর্যন্ত এরকম স্বল্প মাত্রার ভূমিকম্প সেখানে কমই হয়েছে। ধ্বংসাত্মক ভূমিকম্প ফলে ভূমিতে ফাটল দেখা দেয় যা দীর্ঘ পর্যন্ত বিস্তৃত ছিল। কিছু ভূবিজ্ঞানী মনে করেন ভূমিকম্পটি "রিজার্ভারের সঞ্চয়ের" কারনে ঘটেছিল, যদিও প্রকল্পের সিনিয়র কর্মকর্তারা এই দাবি প্রত্যাখ্যান করেন।
জাইটগিস্ট (চলচ্চিত্র ধারাবাহিক)
জাইটগিস্ট হচ্ছে তিনটি তথ্যচলচ্চিত্রের ধারা যা ২০০৭ থেকে ২০১১ সালের মধ্যে মুক্তি পায় যার মধ্যে একাধিক ষড়যন্ত্র তত্ত্ব প্রকাশ পায়, তার সাথে বিস্তৃত সামাজিক ও অর্থনৈতিক পরিবর্তনের একাধিক প্রস্তাবনা।
"জাইটগিস্ট :দা মুভি হচ্ছে ২০০৭ সালে মুক্তিপ্রাপ্ত চলচ্চিত্র যা পিটার জোসেফের তৈরি এবং তাতে একাধিক ষড়যন্ত্র তত্ত্ব উপস্থাপন করা হয়। চলচ্চিত্রতে দস্তাবেজীয় দৃশ্য, কৃত্রিম চলনদৃশ্য এবং পিছুভাষ্যর সমন্বয় ঘটানো হয়। অনলাইনে জুন ১৮, ২০০৭ এ মুক্তি পাবার পরে তা শীঘ্রই গুগল ভিডিও, ইউটিউব ও ভিমিওতে ১০ মিলিয়নের বেশি দৃষ্টি পায়। পিটার জোসেফের দাবিমতে, আদি জাইটগিস্টটি চলচ্চিত্র রুপে উপস্থাপন হয়নি বরং একটি "শিল্পপোস্থাপন অংশ যার মধ্যে ভাউদেভিলিয়ান, বহুমাধ্যমিক স্টাইলে ঘটনাপ্রবাহ প্রদর্শনী ছিলো, রেকর্ডকৃত বাজনা, তাৎক্ষনিক যন্ত্র এবং ভিডিও ব্যবহার করে।"
চলচ্চিত্রটির সূচনাতে বিশেষায়িত হয়েছে কৃত্রিম দৃশ্যাবলী, যুদ্ধের চিত্র, বিষ্ফোরন, সেপ্টেম্বার ১১ হামলা এবং চোগিয়াম ট্রুংপা রিনপোচে এবং জর্জ কার্লিনের উদ্ধৃতি।
প্রথম অংশে দাবি প্রকাশ হয়েছে যে খৃষ্টানধর্ম প্রধানত অন্যান্য ধর্ম থেকে সংগ্রহ করে মিশ্রন করে তৈরি, তার সাথে জ্যোতির্বিদ্যাভিত্তিক পুরান এবং অন্যান্য ঐতিহ্যের মিশ্রন। যিশু পুরাকাহিনি অনুকল্পের বিস্তৃত বর্ণনা দেখাতে এই অংশে যিশুর ঐতিহাসিকতা নিয়ে বিতর্ক দেখানো হয়েছে যেখানে দাবি করা হয় যে সে আসলে সাহিত্যিক ও জ্যোতির্বিদ্যাপুরানের শংকর চরিত্র, যাকে লালন করানো হয়েছে সুবিধাবাদি ও রাজনৈতিক বাহিনি দিয়ে।
ইন্দুমাধব মল্লিক
ইন্দুমাধব মল্লিক (৪ ডিসেম্বর, ১৮৬৯ - ৮ মে, ১৯১৭) একজন বাঙালি ডাক্তার ও বিজ্ঞানী। তিনি শিশুসাহিত্যিক উপেন্দ্রচন্দ্র মল্লিকের পিতা ও খ্যাতনামা অভিনেতা রঞ্জিত মল্লিকের পিতামহ।
ইন্দুমাধব হুগলী জেলার গুপ্তিপাড়ায় জন্মগ্রহন করেন। পিতার নাম ছিল রাধাগোবিন্দ মল্লিক। তাদের আদি বাড়ি ছিল বর্ধমান জেলার শ্রীখণ্ড গ্রামে। বঙ্গবাসী কলেজ থেকে তিনিই প্রথম বটানি তে এম এ পাশ করেন ১৮৯৮ সালে। এরপর ১৮৯১ সালে দর্শনশাস্ত্রে, ১৮৯২ এ পদার্থবিদ্যা ও জীববিদ্যায় এম এ পাশ করেন। ১৮৯৪ সালে আইনে স্নাতক হন কলিকাতা বিশ্ববিদ্যালয় থেকে। ১৯০৯ খৃষ্টাব্দে চিকিৎসা বিজ্ঞানে এম ডি পাশ করেন।
চিকিৎসক হিসেবে তার বিশেষ খ্যাতি ছিল। অটোভ্যাকসিন চিকিৎসা পদ্ধতি ভারতে প্রথম চালু করায় অগ্রনী ছিলেন ইন্দুমাধব। জনসাধারনকে স্বাস্থ্যবিধি, পরিচ্ছন্নতা, আহার্য বিধি ইত্যাদিতে শিক্ষিত করে তোলার কাজে তার প্রয়াস ছিল। ইন্দুমাধব ১৮৯৭ থেকে ১৯০০ সাল অবধি কলকাতার বঙ্গবাসী কলেজে লজিক, পদার্থবিদ্যা, দর্শন ও রসায়নের অধ্যাপনা করেছেন। সমাজ সংস্কারে উৎসাহী ছিলেন। তার অন্যতম বিখ্যাত কাজ ১৯১০ খৃষ্টাব্দে ইকমিক কুকারের উদ্ভাবন। নানা রকম মূল্যবান পান্ডুলিপি সংগ্রহ করতেন তিনি। ব্রিটিশবিরোধী স্বাধীনতা সংগ্রামের প্রতি তার প্রচ্ছন্ন সমর্থন ছিল। বাঙালী বিপ্লবী উল্লাসকর দত্ত দেওঘরে বোমা পরীক্ষায় আহত হলে গোপনে তার চিকিৎসা করেন তিনি। বিদেশের বহু স্থান ভ্রমণ করেন ও দুটি ভ্রমণ কাহিনীও রচনা করেছিলেন তিনি। তার বই দুটির নাম "চীন ভ্রমণ" ও "বিলাত ভ্রমণ"।
৮ মে, ১৯১৭ সালে ইন্দুমাধব মল্লিকের মৃত্যু হয়।
আ কিং ইন নিউ ইয়র্ক
আ কিং ইন নিউ ইয়র্ক (ইংরেজি: A King in New York, বাংলা অনুবাদ: "নিউ ইয়র্কে এক রাজা") হল ১৯৫৭ সালে মুক্তিপ্রাপ্ত ব্রিটিশ হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং তিনি নিজেই মূল ভূমিকায় অভিনয় করেছেন। তার সহশিল্পীদের মধ্যে রয়েছেন ম্যাক্সিন অডলি, জেরি ডেসমন্ড, অলিভার জনস্টন, ডন অ্যাডামস এবং তার পুত্র মাইকেল চ্যাপলিন। ছবিতে ম্যাককার্থি কমিউনিস্ট যুগ এবং মার্কিন যুক্তরাষ্ট্রের রাজনীতি ও সমাজের ব্যঙ্গচিত্র উপস্থাপিত হয়েছে। চলচ্চিত্রটি ১৯৫২ সালে মার্কিন যুক্তরাষ্ট্র থেকে চ্যাপলিনকে নির্বাসিত করার পর ইউরোপে নির্মিত হয় এবং ১৯৭২ সালে মার্কিন যুক্তরাষ্ট্রে মুক্তি দেওয়া হয়।চলচ্চিত্রটি ইউরোপের ভাল ব্যবসা করে, কিন্তু মার্কিন যুক্তরাষ্ট্রে পরিবেশনার ত্রুটির কারণে ব্যবসায়িকভাবে ক্ষতিগ্রস্থ হয়। পর্যালোচনাভিত্তিক ওয়েবসাইট রটেন টম্যাটোসে ১০টি পর্যালোচনার ভিত্তিতে ছবিটির রেটিং স্কোর ৮০%। ওয়েবসাইটির পরিসংখ্যান অনুযায়ী ছবিটি "তাজা" হিসেবে স্বীকৃত।
চ্যাপলিনের জীবনীকার জেফ্রি ভেন্স ২০০৩ সালে লিখেন যে "আ কিং ইন নিউ ইয়র্ক" চ্যাপলিনের সমগ্র কাজের মধ্যে উল্লেখযোগ্য একটি কাজ। তিনি উপসংহারে বলেন, "যদিও "আ কিং ইন নিউ ইয়র্ক" ১৯৫০ এর দশকের সামাজিক ও রাজনৈতিক অবস্থার প্রেক্ষাপটে নির্মিত, এর ব্যঙ্গধর্মী বর্ণনা কালোত্তীর্ণ। খুঁত থাকা স্বত্ত্বেও ছবিটি আমেরিকার সবচেয়ে প্রখ্যাত নির্বাসিত ব্যক্তির সেখানকার জীবনের মনমুগ্ধকর অভিজ্ঞতা।"
খসরুজ্জামান চৌধুরী
ড. খসরুজ্জামান চৌধুুুরী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
উখিয়া থানা
উখিয়া থানা বাংলাদেশের কক্সবাজার জেলার অন্তর্গত উখিয়া উপজেলার একটি থানা।
উখিয়া থানা গঠিত হয় ১৯২৬ সালে।
উখিয়া উপজেলার ৫টি ইউনিয়নের প্রশাসনিক কার্যক্রম উখিয়া থানার আওতাধীন।
২০০৯ বাংলাদেশ ফেরী দুর্ঘটনা
২০০৯ বাংলাদেশ ফেরী দুর্ঘটনা বাংলাদেশের কিশোরগঞ্জ জেলার মিঠামইন উপজেলায় দাইড়া নদীতে ৪ ডিসেম্বর সংগঠিত হয়। একটি যাত্রীবাহী খেয়া এবং একটি লঞ্চের মুখোমুখি সংঘর্ষের ফলে এই দুর্ঘটনা ঘটে। এতে কমপক্ষে ৪৭জন লোক প্রাণ হারায়। সকালবেলা নদী যখন কুয়াশাচ্ছন ছিল, তখন এই দুর্ঘটনা ঘটে।
স্থানীয় সময় সকাল ৯টার দিকে, রাজধানী শহর ঢাকা থেকে ১০০ কিলোমিটার দূরে দাইড়া নদী দিয়ে যাত্রা করার সময় ঘন কুয়াশার কারণে দৃষ্টিভ্রম হয়ে ইঞ্জিনচালিত লঞ্চের সাথে সংঘর্ষ করার ফলে দুর্ঘটনা ঘটে। এই দুর্ঘটনার মাত্র এক সপ্তাহ পূর্বে বাংলাদেশে আরেকটি ফেরী দুর্ঘটনা ঘটে, যাতে অন্ততপক্ষে ৮৫ জন নিহত হয়।
কিশোরগঞ্জ জেলার পুলিশ প্রধান, আনোয়ার হোসাইন, মন্তব্য করেন যে হতাহতের মধ্যে বেশীরভাগই নারী এবং শিশু ছিল এবং ঢাকা থেকে বিশেষজ্ঞ ডুবুরীদল সম্পূর্ণরূপে অনুসন্ধান চালিয়ে আরো ৪৬টি দেহ পুনরুদ্ধার করে। তিনি মিডিয়া বিবৃতিতে জানান যে ৮জন লোক খুঁজে পাওয়া ব্যতীত এই উদ্ধার কার্যক্রম শুক্রবার সন্ধ্যায় শেষ হয়। বাংলাদেশের প্রধানমন্ত্রী, শেখ হাসিনা, স্বজন হারানো পরিবারের সদস্যদের সমবেদনা জানান।
শাহ কামাল, কিশোরগঞ্জ জেলার প্রধান সরকারি অফিসার সকালের কুয়াশার জন্য বৈরী অবস্থাকে দায়ী করেন এবং এই ঘটনার জন্য চালকের ত্রুটিও উল্লেখ করেন।
পরিচালন প্রক্রিয়া
পরিচালন প্রক্রিয়া বা শাসনপ্রক্রিয়া () বলতে কোন সরকার, বাজার অথবা জোট কোন পরিবার, গোত্র, নিয়মতান্ত্রিক বা অনিয়মতান্ত্রিক কোন সংগঠন অথবা এলাকা পরিচালনার সাথে সংশ্লিষ্ট সমস্ত প্রক্রিয়াকে বোঝায়, যেগুলি সুসংগঠিত সমাজের আইন, প্রথা, ক্ষমতা ও ভাষা দিয়ে পরিচালিত হতে পারে। এটা নির্দেশ করে "কোনো সাংগঠনিক সমস্যাতে জড়িত কার্যকারকদের মধ্যকার মিথস্ক্রিয়া ও সিদ্ধান্ত গ্রহনের ব্যাপারগুলোকে যা নিয়ে যায় সামাজিক প্রথা ও সংস্থাসমূহের তৈরি, রক্ষন ও পুনরুৎপাদনে।" সহজ ভাষায়, একে বর্ণনা করা যায় সজ্জিত সংস্থাসমূহের মধ্যে বিদ্যমান রাজনৈতিক প্রক্রিয়া হিসেবে।
একাধিক সত্তা যাদেরকে সাধারনত বলা হয় সরকারিকরন দেহ, তারা সরকারায়ন করতে পারে। সবচেয়ে সজ্জিত হচ্ছে সরকার, একটি সত্তা যার একমাত্র দায়িত্ব ও আধিপত্য হচ্ছে বাধনযুক্ত সিদ্ধান্ত নেওয়া কোনো ভূরাজনৈতিক ব্যবস্থা (যেমন রাষ্ট্র) এর মধ্যে, আইন তৈরির মাধ্যমে। সরকারায়নের অন্যান্য রুপে থাকতে পারে একটি সংস্থা (যেমন একটি কর্পোরেশন যা সরকার স্বীকৃত আইনি সংস্থা, একটি সামাজিক-রাজনৈতিক সংগঠন (মোড়লত্ব, গোত্র, পরিবার, ধর্মীয় সূচকায়ন ইত্যাদি) অথবা জনগনের অসজ্জিত সংগঠন। ব্যবসা ও বহিঃব্যবসা সম্পর্কসমূহে, সরকারায়ন কাঠামোসমূহ সম্পর্কভিত্তিক চুক্তি দিয়ে তৈরি করা থাকে যার ফলে দীর্ঘমেয়াদি ঐক্যবদ্ধতা এবং উদ্ভাবনশীলতা উদ্ভব করানো হয়। দূর্বল সরকারায়নের ফলে চুক্তির ব্যর্থতা হতে পারে।
অ্যালবার্টা
অ্যালবার্টা () হচ্ছে কানাডার পশ্চিমে অবস্থিত একটি প্রদেশ। এখানে ২০১৬ আদমশুমারির হিসেবে ৪,০৬৭,১৭৫ জন বসবাস করে, এটি কানাডার চতুর্থ সবচেয়ে জনবহুল প্রদেশ এবং কানাডার তিনটি বৃক্ষহীন তৃণভূমি প্রদেশের মধ্যে সর্বোচ্চ জনবহুল প্রদেশ (অন্য দুটি প্রদেশ হল ম্যানিটোবা ও সাসকাচুয়ান)। এর আয়তন । প্রদেশ হিসেবে মর্যাদা পাওয়ার আগে ১লা সেপ্টেম্বর , ১৯০৫ পর্যন্ত অ্যালবার্টা এবং এর প্রতিবেশী প্রদেশ সাসকাচুয়ান উত্তরপশ্চিম অঞ্চলের জেলা ছিল। মে ২০১৫ থেকে র্যাচেল নয়লি অ্যালবার্টার প্রধান হিসেবে নিয়োজিত আছেন।
অ্যালবার্টার পশ্চিমে ব্রিটিশ কলাম্বিয়া এবং পূর্ব দিকে সাসকাচুয়ান প্রদেশ, উত্তরে উত্তরপশ্চিম অঞ্চলসমূহ এবং দক্ষিণে যুক্তরাষ্ট্রের রাজ্য মন্টানা অবস্থিত। অ্যালবার্টা হচ্ছে তিনটি কানাডীয় প্রদেশ ও অঞ্চলের একটি যেগুলোর সাথে কেবল মার্কিন যুক্তরাষ্ট্রের একটি রাজ্যের সীমানা রয়েছে এবং এটি কানাডার দুইটি প্রায় সম্পূর্ণভাবে স্থলবেষ্টিত প্রদেশ ও অঞ্চলের একটি । অ্যালবার্টায় আর্দ্র মহাদেশীয় জলবায়ু্ বিরাজমান, বছরজুড়ে পুরোপুরি বৈপরীত্যের সঙ্গে ; কিন্তু মৌসুমি তাপমাত্রার গড় প্রবাহ পূর্ব অঞ্চলের চেয়ে আরও অল্প, আকস্মিক উষ্ণায়ণের কারনে মাঝে মাঝে চিনুক বায়ু এর কারনে শীতকালে আকস্মিক উষ্ণতা বিরাজমান হয়।
অ্যালবার্টার রাজধানী, এডমন্টন, প্রদেশের ভৌগোলিক কেন্দ্রের কাছাকাছি এবং কানাডার অপরিশোধিত তেল, আথাবাসকা তেল এবং অন্যান্য উত্তরাঞ্চলীয় সম্পদ শিল্পের প্রাথমিক সরবরাহ এবং পরিষেবা কেন্দ্র। 
রাজধানী থেকে দক্ষিণে অবস্থিত ক্যালগারি, এটি অ্যালবার্টার সর্ববৃহৎ শহর। ক্যালগারি এবং এডমন্টন এর কেন্দ্রীয় এলাকা হচ্ছে অ্যালবার্টার দুটি জনসংখ্যাবহুল মেট্রোপলিটন এলাকা, যাদের উভয়ের জনসংখ্যার পরিমান এক মিলিয়নের অধিক,
এই প্রদেশের পর্যটন গন্তব্যস্থলসমূহের মধ্যে অন্যতম হল বেনফ, ক্যানমোর, ড্রামহেলার, জ্যাসপার এবং সেইলভ্যান হ্রদ।
অ্যালবার্টাকে প্রদেশটি রাজকুমারী লুইস ক্যারোলিন অ্যালবার্টা (১৮৪৮-১৯৩৯) এর নামানুসারে নামকরন করা হয়েছে, তিনি রাণী ভিক্টোরিয়া এর চতুর্থ কন্যা। রাজকুমারী লুইস ছিলেন জন ক্যাম্পবেল, মারকোস অব লর্নে এর স্ত্রী, জন ক্যাম্পবেল ১৮৭৮-৮৩ পর্যন্ত কানাডার গর্ভনর জেনারেল ছিলেন। লেক লুইস এবং মাউন্ট অ্যালবার্টা তাঁর সম্মানে নামকরণ করা হয়।
অ্যালবার্টা সাম্প্রতিক বছরগুলিতে একটু অপেক্ষাকৃত জনসংখ্যা বৃদ্ধিতে উচ্চ প্রবৃদ্ধি অর্জন করেছে, যা তার অর্থনীতিতে বড় অংশে প্রভাব ফেলছে। ২০০৩ এবং ২০০৪ সালের মধ্যে, প্রদেশটি অন্যান্য প্রদেশের তুলনায় উচ্চ জন্মনিয়ন্ত্রণ (ব্রিটিশ কলাম্বিয়া যেমন কিছু বৃহৎ প্রদেশের সমতুল্য), অপেক্ষাকৃত উচ্চ অভিবাসন, এবং আন্তঃপ্রদেশীয় অভিবাসনের উচ্চ হার দেখেছে।
জনসংখ্যার প্রায় ৮১% শহুরে এলাকায় বসবাস করে এবং শুধুমাত্র প্রায় ১৯% গ্রামাঞ্চলে বসবাস করে। ক্যালগারি-এডমন্টন কোরিডোর অ্যালবার্টার সর্বাধিক শহুরে হিসেবে নগন্য এলাকা এবং এটি কানাডায় অবস্থিত চারটি সর্বাধিক শহুরে অঞ্চলগুলির মধ্যে একটি। অ্যালবার্টার অনেক শহর এবং নগর সাম্প্রতিক সময়ের ইতিহাসে জনসংখ্যা বৃদ্ধির উচ্চহারের অভিজ্ঞতা অর্জন করেছে। ১৯০১ সালে ৭৩,০২২ জন জনসংখ্যা থেকে, অ্যালবার্টায় ২০১১ সালে ৩,৬৪৫,২৫৭ জন হয়ে উঠেছে ।
অ্যালবার্টার বিশ্বব্যাপী বিভিন্ন প্রদেশ, রাজ্য এবং অন্যান্য সংস্থার সাথে সম্পর্ক আছে
উর্বশী ঢোলকিয়া
উর্বশী ঢোলাকিয়া হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে সম্প্রচারিত জনপ্রিয় নাটক কাসৌটি জিন্দেগী কে-এ কমলিকা বসু চরিত্রে অভিনয়ের মাধ্যমে অধিক পরিচিতি অর্জন করেছেন। এছাড়াও তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেছেন, যেখানে তিনি ২০১৩ সালের প্রথম দিকে বিজয়ী হন। বর্তমানে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করছেন।
উর্বশী ঢোলাকিয়া অভিনেত্রী রেবতীর সঙ্গে লাক্সের এক টিভি বিজ্ঞাপনে মাত্র ছয় বছর বয়সে উপস্থিত হওয়ার মাধ্যমে তার অভিনয়ে কর্মজীবন শুরু করেন, এরপর তাঁর প্রথম টেলিভিশন ধারাবাহিক দেখ ভাই দেখ-এ শিল্পা চরিত্রে অভিনয় করেন, এই নাটকটি দূরদর্শনে সম্প্রচারিত হয়েছিল। পরবর্তীতে তিনি ওয়াক্ত কি রাফতার নাটকে অভিনয় করেছেন। এছাড়াও তিনি ঘর এক মন্দির, কভি সৌতন কভি সাহেলি, কাসৌটি জিন্দেগী কে এবং কাহি তো হোগার মতো নাটকে অভিনয় করেন। ধোলাকিয়া কাসৌটি জিন্দেগী কেতে কমলিকা বসুর চরিত্রে অভিনয় করার মাধ্যমে অধিক জনপ্রিয়তা অর্জন করেন। ২০১২ সালে তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেন এবং ১২ জানুয়ারি ২০১৩ সালে উক্ত মৌসুমের বিজয়ী হিসেবে আবির্ভূত হন। ২০১৭ সালে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করেন।
শহিদুর রহমান
শহিদুর রহমান শহিদ (জন্ম: ১ জানুয়ারি, ১৯৬৩) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের পক্ষে ১৯৮৫-৮৬ সময়কালে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর ক্রিকেটে আবাহনী লিমিটেড ক্রিকেট দলে খেলেছেন শহিদুর রহমান। দলে তিনি মূলতঃ শীর্ষসারির ব্যাটসম্যানরূপে ডানহাতে ব্যাটিং করতেন। এছাড়াও দলের প্রয়োজনে ডানহাতে অফ ব্রেক বোলিংয়ে অংশ নিতেন।
ইংল্যান্ডে অনুষ্ঠিত ১৯৮৬ সালে তৎকালীন টেস্ট বহির্ভূত দেশগুলোর অংশগ্রহণে আইসিসি ট্রফি প্রতিযোগিতায় অংশ নেন। জিম্বাবুয়ের বিপক্ষে প্রথম খেলতে নামেন। জিম্বাবুয়ের পর্বতসম ৩১৫ রানের জয়ের লক্ষ্যমাত্রায় নেমে বাংলাদেশ ১৭১ রানে অল-আউট হয়। খেলায় তিনি ১৪ রান করেছিলেন। পরের খেলায় কেনিয়ার বিপক্ষে ১৪৪ রানে ইনিংস শেষ করে। ৩ রান করলেও বাংলাদেশ দল নাটকীয়ভাবে নিম্নমূখী দলীয় সংগ্রহের খেলায় ৯ রানে জয় পেয়েছিল।
১৯৮৬ সালে দুইটি একদিনের আন্তর্জাতিকে অংশ নেয়ার সৌভাগ্য হয় তাঁর। বাংলাদেশের ক্রিকেটের ইতিহাসে প্রথম ওডিআইয়ে সর্বোচ্চ রান সংগ্রাহকের ভূমিকায় অবতীর্ণ হয়েছিলেন। ৩১ মার্চ, ১৯৮৬ তারিখে মোরাতুয়ার টাইরোন ফার্নান্দো স্টেডিয়ামে জন প্লেয়ার গোল্ড লীফ ট্রফি প্রতিযোগিতায় পাকিস্তানের বিপক্ষে তাঁর ওডিআই অভিষেক ঘটে। খেলায় চার নম্বরে ব্যাটিংয়ে নেমে তিনি ৬০ বল মোকাবেলা করে ৩৭ রান দলের সর্বোচ্চ রান সংগ্রহকারী ছিলেন। তবে, ওয়াসিম আকরাম, ইমরান খান ও আব্দুল কাদিরের ন্যায় খ্যাতনামা বোলারের বিপরীতে যথাযথভাবে রুখে না দাড়ানোয় বাংলাদেশ দল ৯৪ রানে অল-আউট হয়ে যায়।
এরপর ২ মার্চ, ১৯৮৬ তারিখে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে মাঠে নামেন। এ খেলায় পাঁচ নম্বরে ব্যাটিংয়ে নেমে ২৫ রানে প্যাভিলিয়নের পথে পা বাড়ান। বাংলাদেশ ১৩১ রানে আউট হলে শ্রীলঙ্কা ৭ উইকেটে জয় পায়।
১৯৮৫-৮৬ মৌসুমের পর তাঁকে আর কোন আন্তর্জাতিক খেলায় অংশগ্রহণ করতে দেখা যায়নি।
সোনালী রাউত
সোনালী রাউত হচ্ছেন একজন ভারতীয় মডেল এবং অভিনেত্রী। তিনি ২০১৪ সালে কালারসে সম্প্রচারিত জনপ্রিয় টেলিভিশন অনুষ্ঠান বিগ বস ৮-এ একজন প্রতিযোগী হিসেবে অংশগ্রহণ করেছেন।
মডেল উজ্জ্বলা রাউত হচ্ছেন তার বড় বোন।
২০১০ সালে, সোনালী রাউত বার্ষিক কিংফিশার ক্যালেন্ডারের জন্য একটি মডেলিং অ্যাসাইনমেন্ট জয়লাভ করেছিলেন, যেখানে মডেলরা সাঁতারের পোষাকে উপস্থিত হয়েছিল। ২০১৪ সালে, রাউত বলিউড চলচ্চিত্র দ্য এক্সপোজে অভিনয় করেন, যেখানে তিনি একজন চলচ্চিত্র তারকার চরিত্রে অভিনয় করেছেন। এক সাক্ষাত্কারে, তিনি বলিউডকে "খুব একটা স্বাগতপূর্ণ নয়" বলে বর্ণনা করেছেন। তিনি ভারতীয় রিয়্যালিটি অনুষ্ঠান বিগ বস ৮-এ একজন প্রতিযোগী হিসেবে উপস্থিত হওয়ার জন্য কন্নড চলচ্চিত্র পরিচালক এস. কে. বাসীদ কর্তৃক পরিচালিত "৯৯% ইউজলেস ফেলোস" নামে একটি চলচ্চিত্রে অভিনয় করার প্রতিশ্রুতি থাকা সত্ত্বেও সেটিতে অভিনয় করেননি।
তিনি বিগ বস ৮-এ একজন প্রতিযোগী হিসেবে উপস্থিত হয়েছিলেন এবং বিস্ময়কর ভোটের সিদ্ধান্তের পর প্রথম সপ্তাহেই ঘর থেকে উচ্ছন্ন হয়ে যান। অতঃপর ১১তম দিনে তিনি পুনরায় ঘরে প্রবেশ করেন এবং উক্ত আসরের একজন চূড়ান্ত প্রতিযোগীতে পরিণত হন। তিনি ১০৫তম দিনে পুনীত ইসারের সাথে ঘর থেকে উচ্ছন্ন হন।
২০১৬ সালে, রাউট গ্রেট গ্র্যান্ড মাস্তিতে শাইনী নামে এক গৃহকর্মীর চরিত্রে অভিনয় করেন, একই সাথে তিনি এই চলচ্চিত্রের "লিপস্টিক লাগা কে" গানে আইটেম গার্ল হিসেবে উপস্থিত হন।
আ কাউন্টেস ফ্রম হংকং
আ কাউন্টেস ফ্রম হংকং (ইংরেজি: A Countess from Hong Kong) হল ১৯৬৭ সালে মুক্তিপ্রাপ্ত মার্কিন চলচ্চিত্র। এটি রচনা, পরিচালনা ও প্রযোজনা করেছেন চার্লি চ্যাপলিন। এতে প্রধান চরিত্রে অভিনয় করেছেন মার্লোন ব্র্যান্ডো, সোফিয়া লরেন, টিপ্পি হেড্রেন, ও সিডনি আর্ল চ্যাপলিন। এটি চ্যাপলিন পরিচালিত, প্রযোজিত ও রচিত এবং সুরারোপিত সর্বশেষ চলচ্চিত্র। এছারা এটি তার পরিচালিত দুটি চলচ্চিত্রের একটি যাতে তিনি নিজে অভিনয় করেন নি, অপরটি ছিল "আ ওম্যান অব প্যারিস"।চলচ্চিত্র মিশ্র ও ইতিবাচক পর্যালোচনা অর্জন করে এবং পর্যালোচনাভিত্তিক ওয়েবসাইট রটেন টম্যাটোসে ৫টি পর্যালোচনার ভিত্তিতে ছবিটির রেটিং স্কোর ৬০%।
সমালোচক টিম হান্টার ও অ্যান্ড্রু স্যারিস, কবি জন বেৎজেমান, এবং পরিচালক ফ্রঁসোয়া ত্রুফো এই চলচ্চিত্রটিকে চ্যাপলিনের শ্রেষ্ঠ চলচ্চিত্র বলে বিবেচনা করেন। অভিনেতা জ্যাক নিকোলসন এই চলচ্চিত্রের বিশাল ভক্ত।
গুরুদুয়ারা সঙ্গতটোলা
গুরুদুয়ারা সঙ্গতটোলা বাংলাদেশের রাজধানী ঢাকায় অবস্থিত একটি শিখ ধর্মীয় উপাসনালয়। এটি ঢাকার বাংলাবাজারে ১৪ নম্বর শ্রীশদাস লেনে অবস্থিত।
নবম শিখ গুরু তেগ বাহাদুর সতের শতকে আসাম থেকে ঢাকায় আসেন এবং ১৬৬৬-১৬৬৮ খ্রিস্টাব্দ পর্যন্ত প্রায় দুই বছর এখানে অবস্থান করেন। এসময় তিনি বাংলাবাজারে গুরুদুয়ারা সঙ্গতটোলা নির্মাণ করেন।
সঙ্গতটোলার আদি স্থাপনাটি সম্ভবত বিলীন হয়ে গেছে। বর্তমান ভবনটি একটি দ্বিতল ভবন। এতে একটি ঘোরানো বা বাঁকানো বারান্দা আছে যা বাহির থেকে দেখা যায়। দেওয়ালে চাকতি ও তরবারির চিহ্ন আঁকা। সিঁড়ির পাশে একটি চওড়া দেয়াল এর ভাঙা অংশ দেখা যায়, যা থেকে মনে হয় এখানে এক বা একাধিক ঘর ছিল। ভবনের দ্বিতীয় তলায় রয়েছে প্রার্থনাঘর। প্রার্থনাঘরে শিখদের পবিত্র ধর্মগ্রন্থ গ্রন্থসাহেব রাখা আছে। এছাড়া এখানে তেগবাহাদুরের ছবিও সংরক্ষিত আছে।
প্রায় সাড়ে তিনশ বছরের পুরনো এ উপাসনালয়টি এখন জরাজীর্ণ হয়ে পড়েছে। এর কিছু অংশ দখল হয়ে গেছে। নিচতলার অফিসকক্ষের দেয়াল এর আবরণ খুলে গেছে। সিঁড়ির ডান পাশের দেয়াল বহুদিন ধরে ভাঙা। পুরনো এই স্থাপনাটি প্রত্নতাত্ত্বিক নিদর্শন বা অন্য কোন সংরক্ষিত তালিকার অন্তর্ভুক্ত করা হয়নি।
গুরুদুয়ারা নানকশাহী, ঢাকা এর সেবকগণ সঙ্গতটোলার দেখাশোনা করে থাকেন। প্রতিদিন সকালে একজন গ্রন্থি বা প্রার্থনাকারী সঙ্গতটোলায় প্রার্থনা করেন। এছাড়া প্রতি শনিবার কীর্তনের আয়োজন করা হয় যাতে স্থানীয় শিখ ধর্মাবলম্বীরা অংশ নিয়ে থাকেন। 
সঙ্গতটোলা সহ বাংলাদেশের পাঁচটি গুরুদুয়ারা ‘গুরুদুয়ারা ম্যানেজমেন্ট কমিটি বাংলাদেশ’ (আরইজিডি) এবং ভারতের পাঞ্জাব প্রদেশের সাম্পারদাই কার সেবা নামক সেবামূলক প্রতিষ্ঠানের যৌথ সহযোগীতায় পরিচালিত হয়। ভারতের শিখ ধর্মীয় সংগঠন ‘কারসেবা সারহালি’ থেকে গুরুদুয়ারাসমূহ পরিচালনার জন্য অর্থপ্রদান করা হয়।
এমভি নাসরিন-১
এমভি নাসরিন-১ ছিল একটি লঞ্চ যা ২০০৩ সালের ৮ জুলাই বাংলাদেশের চাঁদপুরে মেঘনা নদীর নিকটে ডুবে যায়। এর মধ্যে থাকা ৭৫০জন যাত্রীর মধ্যে ২২০ জনকে উদ্ধার করা গিয়েছিল।
নাতাশা স্টানকোভিচ
নাতাশা স্টানকোভিচ () হচ্ছেন একজন সার্বিয়ান মডেল, নৃত্যশিল্পী এবং অভিনেত্রী। তিনি বলিউডের বেশ কয়েকটি চলচ্চিত্রে কাজ করছেন। তিনি ২০১৩ সালে মুক্তিপ্রাপ্ত প্রকাশ ঝার হিন্দি চলচ্চিত্র সত্যগ্রহের একটি গানে নৃত্য পরিবেশন করে সকলের নজরে আসেন।
স্টানকোভিচ সার্বিয়ায় জন্মগ্রহণ করেছেন। তিনি মাত্র ১৭ বছর বয়সে ব্যালে নৃত্য স্কুলতে ভর্তি হন, তারপর তিনি সার্বিয়ায় মডেলিং শুরু করেন। ২০১২ সালে তিনি মুম্বাই আসেন এবং জনসন এন্ড জনসনের জন্য একটি বিজ্ঞাপনে উপস্থিত হন। তিনি বলিউডের জনপ্রিয় অভিনেতা রণবীর সিংয়ের সাথে ডুরেক্সের একাধিক বিজ্ঞাপনে উপস্থিত হন।
স্টানকোভিচ মুলত একজন মডেল হিসেবে ভারতে আসেন এবং অতঃপর তিনি বিভিন্ন টেলিভিশন বিজ্ঞাপনে কাজ করেন। তিনি ভারতীয় জনপ্রিয় রিয়্যালিটি অনুষ্ঠান বিগ বসের অষ্টম আসরে অংশগ্রহণ করেন। বিগ বসের ঘরের নিয়ম অনুসরণ করে, স্টানকোভিচ ভাষায় কথা বলতে শেখেন। ২০১৪ সালের ১৯ অক্টোবর ২৮তম দিনে ঘর থেকে উচ্ছন্ন হয়ে যান। পরবর্তীতে ২০১৫ সালে তিনি বাদশাহর জনপ্রিয় গান "ডিজে ওয়ালে বাবু" গানে উপস্থিত হন।
কোডি রামমূর্তী নাইডু
কোডি রামমূর্তী নাইডু (১৮৮২-১৯৪২), বা প্রফেসর রামমূর্তী, একজন ভারতীয় বডিবিল্ডার ছিলেন যিনি কুস্তির ক্ষেত্রে ভারতে প্রচুর সম্মান অর্জন করেছিলেন। শ্রীকাকুলাম জেলা থেকে আসা নাইডু, সমগ্র পাঞ্জাব জুড়ে এবং আন্তর্জাতিকভাবে কুস্তি প্রতিযোগিতায় আধিপত্য করেন। প্রফেসর রামুর্তি ভিজানাগারামের কলেজের শারীরিক শিক্ষা শিক্ষক হিসেবে কাজ করেছেন। তিনি বায়ু স্তম্ভনা (বায়ু প্রতিরোধ) এবং জল স্তম্ভনা (জল প্রতিরোধ)-এর গভীর জ্ঞান অর্জন করেছিলেন । যুক্তরাজ্যের রাজা পঞ্চম জর্জ তাঁকে 'কালিযুগের ভীম' উপাধি দিয়ে পুরস্কার প্রদান করা হয়। তিনি একটি সার্কাস প্রতিষ্ঠা করেন এবং প্রচুর অর্থ উপার্জন করেন, কিন্তু এর বড়ো ভাগই তিনি দান করে দেন। ভারতীয় স্বাধীনতা আন্দোলনে তিনি অনেক অবদান রাখেন। ভীম ভবানী তার সার্কাসে যোগ দিয়েছিলেন।
জাপানের সম্রাট
জাপানের সম্রাট হলেন জাপান রাষ্ট্রের প্রধান। ১৯৪৭ সালের সংবিধান অনুযায়ী, তিনি "রাষ্ট্র ও জনগণের ঐক্যের প্রতীক" এবং তার "সরকার সম্পর্কিত কোন ক্ষমতা" নেই। ঐতিহাসিকভাবে, তিনি শিন্তৌ ধর্মের সর্বোচ্চ কর্তৃপক্ষ। জাপানি ভাষায় সম্রাটকে টেন্নো (天皇)
 বলা হয়, যার অর্থ "স্বর্গীয় সার্বভৌম"। ইংরাজিতে আগে মিকাডো (帝)
শব্দটি ব্যবহার করা হত, এখন আর তা করা হয় না।
হরিদাস মিত্র
হরিদাস মিত্র ছিলেন আজাদ হিন্দ ফৌজের বিপ্লবী ও পশ্চিমবঙ্গের প্রাক্তন ডেপুটি স্পিকার। তার পুত্র অমিত মিত্র বর্তমান পশ্চিমবঙ্গ সরকারের অর্থমন্ত্রী।
হরিদাস মিত্র নেতাজী সুভাষচন্দ্র বসু গঠিত আজাদ হিন্দ ফৌজের গোপন বাহিনীর অন্যতম প্রধান ছিলেন। দ্বিতীয় বিশ্বযুদ্ধ শেষে আরো তিনজন বিপ্লবী জ্যোতিষচন্দ্র বসু, পবিত্র রায় অমর সিং গিল সহ হরিদাস মিত্র ধরা পড়েন। বাকিদের সাথে রাজদ্রোহের অভিযোগে তারও মৃত্যুদন্ডের আদেশ হয় ১৯৪৫ সালের ১১ সেপ্টেম্বর। মহাত্মা গান্ধীর চেষ্টায় তাদের মৃত্যুদন্ড মকুব হয়।
হরিদাস মিত্র সংসদীয় রাজনীতিতে যোগ দিয়ে ডেপুটি স্পীকার হন। তার স্ত্রী বেলা মিত্র স্বাধীনতা সংগ্রামী ও সমাজকর্মী হিসেবে জনপ্রিয় ছিলেন।
এমভি নাজিমুদ্দিন
এমভি নাজিমুদ্দিন ছিল একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়।
এমভি সালাহউদ্দিন-২
এমভি সালাহউদ্দিন-২ ছিল একটি ফেরী যা ২০০২ সালের ৩ মে বাংলাদেশের ঢাকার দক্ষিণে মেঘনা নদীতে রাত্রিবেলা ডুবে যায়। এই দুর্ঘটনার কবলে পড়ে ৪৫০ জনেরও অধিক লোক প্রাণ হারায়।
এমভি সৌরভ
এমভি সৌরভ ছিল একটি ফেরী যা ২০০৮ সালের ২৯ ফেব্রুয়ারি বাংলাদেশের বুড়িগঙ্গা নদীতে ডুবে যায়। এই দুর্ঘটনার কবলে পড়ে কমপক্ষে ৩৯জন লোক প্রাণ হারায়।
মৌনী রায়
মৌনী রায় (জন্ম: ২৮ সেপ্টেম্বর, ১৯৮৫) হচ্ছেন একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি কালারসে সম্প্রচারিত নাগিনে শিবণ্য রিতিক সিং এবং শিবাঙ্গী রকি প্রতাপ সিং চরিত্রে অভিনয়ের মাধ্যমে অধিক পরিচিতি লাভ করেছেন। এছাড়াও তিনি জুনুন – অ্যায়সি নাফরাত তো ক্যায়সা ইশকে মীরা চরিত্রে অভিনয় করেছেন। ২০১৪ সালে, তিনি ঝলক দিখলা যায় একজন প্রতিযোগী হিসেবে প্রতিযোগিতা করেছেন। তিনি হচ্ছেন একজন প্রশিক্ষিত কত্থক নৃত্যশিল্পী।
মৌনী রায় জন্মগ্রহণ করেন ২8 শে সেপ্টেম্বর ১৯৮৫ সালে পশ্চিমবঙ্গের কোচ বিহারের একটি রাজবংশী পরিবারে। তার পিতামহ, শেখর চন্দ্র রায় একজন সুপরিচিত জাটার থিয়েটার শিল্পী ছিলেন। তার মা মুক্তি থিয়েটার শিল্পী হলেও তার বাবা অনিল রায় কুচবিহার জেলা পরিষদের অফিসের সুপারিনটেনডেন্ট। তিনি বাবুহতে কেন্দ্রীয় বিদ্যালয়ে ১২ তম পর্যন্ত কোচবিহার স্কুলে পড়াতেন এবং তারপর দিল্লি যান। তিনি জামিয়া মিলিয়া ইসলামিয়াতে তার বাবা-মায়ের আস্থা নিয়ে গণযোগাযোগ শুরু করেন, কিন্তু কোর্সের মধ্য দিয়ে চলে যান এবং মুম্বাইতে গিয়ে তার ভাগ্য চলচ্চিত্রে দেখার চেষ্টা করেন। তিনি তার অংশ ১ পরীক্ষার সমাপ্ত এবং পরে আর দিল্লি ফিরেননি। [8]
রায় তার কর্মজীবন শুরু করেন ২০০৭ সালে একক কুমার নাটক কিউকী সাস ভি কাভি বাহু থি, যার সাথে কৃষ্ণতুল্লির ভূমিকায় অভিনয় করেছিলেন পুলকিত সম্রাট। এরপর তিনি জার নাচকে দীক্ষায় কারিশমা টাঙ্কা ও জেনিফার উইংয়ের সাথে প্রথম সেশন জিতে নেন। তারপর কৌসুলির সিরিজে মুনী শিবণীকে দেখা যায়। ২০০৯ সালে, রায়ও পতি পতনি ওর সাথে গৌরচ চৌধুরীর সাথে ২০১০ সালে অংশগ্রহন করেন, তিনি দেখিয়েছেন যে ডঃ সুলালান
২০১২ থেকে ২০১৪ পর্যন্ত মায়াদেভের জীবন ওকে'র সত্যজিৎ রায়ের ভূমিকায় অভিনয় করে মুনি খ্যাতি অর্জন করেছেন। ২০১৩ সালে ২০১৪ সালে তিনি মহারাষ্ট্রের প্রয়াত আদিত্য রেডিজের সাথে মীরের বিপরীতে নেতৃত্ব দেন। ২০১৪ সালে, মুনী তার সাতটি ঋতুতে রং ঝালক ডিখলাজাতে নৃত্য বাস্তবতা প্রদর্শনীতে অংশ নেন। তিনি সম্পূর্ণ ১৪ সপ্তাহের জন্য বেঁচে ছিলেন এবং একটি চূড়ান্ত হিসেবে শেষ করেছেন।
২০১৫ সালে, মুনি টেলিভিশনে ফিরে আসেন একতা কাপুরের অতিপ্রাকৃত সিরিজ নাগিনের সাথে শিবানের ভূমিকায় অভিনয় করছেন অর্জুন বিজয়লানি এবং আদা খান। তিনি বক্স ক্রিকেট লীগে আর্জেন্টিনার মুম্বাই টাইগারদের খেলোয়াড়দের একজন। তিনি রত্চীচ ধঞ্জনি ও টিভি সহ নৃত্যশিল্পী সোও "দ্য লিন চিন টু ডান্স" প্রদর্শন করেন। রায় নাগিনের সিজন ২ তেও একটি ডবল ভূমিকা পালন করেন। এর আগে, তিনি নিশ্চিত করেছিলেন যে তিনি নাগিন এর তৃতীয় সিজনের প্রধান নেতৃত্বে অঙ্কিত হবে। যাইহোক, ব্যস্ত সময়সূচী কারণে বলিউডের চলচ্চিত্রের জন্য, তিনি ভোটাধিকারের আর অংশ নন।
বর্তমানে মৌনি "ব্রহ্মাস্ত্র" ছবির শুটিং এ ব্যস্ত আছেন।এই ছবিতে তার বিপরীতে রয়েছেন অমিতাভ বচ্চন,আলিয়া ভাট সহ আরো অনেকে।
এছাড়াও তিনি তার আসন্ন "গোল্ড"মুভির প্রচারণা নিয়ে বেশ ব্যস্ত সময় পাড় করছেন।
এই সিনেমা তে তিনি অক্ষয় কুমারের বিপরীতে অভিনয় করেছেন। ছবিতে তার চরিত্রের নাম মিস মনবীণা সেন।
দি ইমিগ্র্যান্ট (১৯১৭-এর চলচ্চিত্র)
দি ইমিগ্র্যান্ট (ইংরেজি: The Immigrant, বাংলা অনুবাদ: "অভিবাসী") হল চার্লি চ্যাপলিন রচিত ও পরিচালিত ১৯১৭ সালের মার্কিন প্রণয়ধর্মী হাস্যরসাত্মক নির্বাক চলচ্চিত্র। এতে চ্যাপলিনের দ্য ট্রাম্প চরিত্রটি অভিবাসী হিসেবে মার্কিন যুক্তরাষ্ট্রে আসে এবং আটলান্টিক মহাসাগরে চুরির দায়ে অভিযুক্ত হয় এবং যাত্রাপথে এক তরুণীর প্রেমে পড়ে। এতে তরুণী চরিত্রে অভিনয় করেন এডনা পারভায়েন্স। এছাড়া অন্যান্য ভূমিকায় অভিনয় করেন এরিক ক্যাম্পবেল, আলবার্ট অস্টিন ও হেনরি বার্গম্যান।
চ্যাপলিনের চরিত্রটি একজন অভিবাসন কর্মকর্তাকে লাথি দিচ্ছে এই দৃশ্যকে পরবর্তীতে ১৯৫২ সালে চ্যাপলিনের আমেরিকা-বিরোধিতার চিত্র হিসেবে তুলে ধরে তাকে মার্কিন যুক্তরাষ্ট্র থেকে বেরিয়ে যেতে বাধ্য করা হয়। ১৯৯৮ সালে "দ্য ইমিগ্র্যান্ট" "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটি সংরক্ষণের জন্য নির্বাচন করে।আমেরিকার তৎকালীন প্রায় সকল চলচ্চিত্রের মত "দি ইমিগ্র্যান্ট" ছবিটিতেও মার্কিন যুক্তরাষ্ট্রের চলচ্চিত্র সেন্সর বোর্ড কর্তৃক কিছু দৃশ্য বাতিল করা হয়। শিকাগো সেন্সর বোর্ড ছবিতে দুটি দৃশ্য কর্তন করতে বলে, প্রথমটি মানিব্যাগ চুরি করে পালিয়ে যাওয়া শেষ দৃশ্য এবং দ্বিতীয়টি হল অপমান হিসেবে নাকে আঙুল গোঁজা।
মোহাম্মদ আবুল খায়ের
মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি জাতির পিতা বঙ্গবন্ধু শেখ মুজিবর রহমানের ৭'ই মার্চের ভাষণ রেকর্ড করেছিলেন। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদানশেখ মুজিবর রহমান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
বালিজুড়ী ইউনিয়ন
বালিজুড়ী ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন
বালিজুড়ী ইউনিয়ন মাদারগঞ্জ উপজেলায় অবস্থিত। এর উত্তরে চরপাকেরদহ ইউনিয়ন, দক্ষিণে জোড়খালী ইউনিয়ন, পূর্বে গুণারীতলা ইউনিয়ন ও পশ্চিমে বগুড়া জেলা অবস্থিত।
কৃষিপ্রধান অর্থনীতি। বালিজুড়ী ইউনিয়ন মাদারগঞ্জ উপজেলার অন্তর্গত একটি ইউনিয়ন । মূলত এটি মাদারগঞ্জ উপজেলার সবচেয়ে গুরুত্বপূর্ণ অর্থনৈতিক, বানিজ্যিক, সাংস্কৃতিক, রাজনৈতিক ও প্রশাসনিক এলাকা। গণপ্রজতন্ত্রী বাংলাদেশ সরকারের বস্ত্র ও পাট মন্ত্রণালয়ের মাননীয় বস্ত্র ও পাট প্রতিমন্ত্রী জনাব মির্জা আজম এমপির বর্তমান বাড়ি বালিজুড়ীতেই। তাই এটি মাদারগঞ্জ উপজেলার অন্তর্গত সবচেয়ে গুরত্বপূর্ণ সাংস্কৃতিক ও রাজনৈতিক এলাকা হিসেবে সক্রিয়। বালিজুড়ীতে রয়েছে কেন্দ্রীয় শহীদ মিনার ও সংস্কৃতিমনা সম্মানীয় ব্যক্তিবর্গের জন্য উদয়ন। কেন্দ্রীয় শহীদ মিনারে তিনটি জাতীয় দিবসে সাংস্কৃতিক অনুষ্ঠান অনুষ্ঠিত হয়। এটি একটি দ্বিতীয় শ্রেণীর ইউনিউন এবং খুব দ্রুত উন্নয়ন হচ্ছে । এখানে রয়েছে ১৯১০ সালে প্রতিষ্ঠিত বালিজুড়ী এফ.এম উচ্চ বিদ্যালয় যা অতিপ্রাচীন এবং সুদক্ষ শিক্ষকমণ্ডলী দ্বারা সফলতার সাথে পরিচালিত হচ্ছে। আরো রয়েছে মেয়েদের জন্য সরকারি বালিকা উচ্চবিদ্যালয়। বাংলাদেশের স্বাধীনতা যুদ্ধে অশগ্রহনকারী বেশ কয়েকজন সম্মানীয় ব্যাক্তি রয়েছেন এই অঞ্চলে।
গুণারীতলা ইউনিয়ন
গুনারীতলা ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন
এমভি শরীয়তপুর-১
এমভি"শরীয়তপুর ১" ছিল একটি দুই-পাটাতন বিশিষ্ট ফেরী যা ২০১২ সালের মার্চ মাসে বাংলাদেশের মেঘনা নদীতে একটি কার্গোবাহী জাহাজের সাথে ধাক্কা লেগে উল্টে যায়, এই দুর্ঘটনার ফলে ১৪৭জন লোক প্রাণ হারায়।
প্রথমদিকের রিপোর্টে বলা হয় ২০০ যাত্রী নিয়ে কার্গো জাহাজের সাথে ধাক্কা লেগে উল্টে যাওয়া ফেরীতে ৩০জন লোক নিহত হয়েছে এবং ডজনের মতো লোক অজ্ঞাত রয়েছে। বাংলাদেশের রাজধানী ঢাকার পাশে মুন্সিগঞ্জ জেলার মেঘনা নদীতে ফেরীটি উল্টে গিয়ে ৭০ ফুট (২১ মি) পানির নিচে ডুবে যায়।
ফেরীটিতে প্রায় ২০০ যাত্রী ছিল, যদিও যাত্রীর সঠিক তালিকা করা ছিল না। বেঁচে যাওয়াদের মধ্য থেকে ৩৫ জনকে পানি থেকে টেনে তোলা হয়েছিল, আরো ৪০ জন সাঁতরে তীরে এসে উঠে। ডুবুরীদের সহায়তায় মোট ১১২টি মরদেহ উদ্ধার করা হয়েছিল। নৌযানটিকে সংস্কারের জন্য তোলা হলে আরো ৪টি লাশ নদীতে ভেসে উঠে। ১১০ জনের দেহ উদ্ধার করার পরও ৬১ জন নিরুদ্দেশ ছিল, তবে শেষ পর্যন্ত মৃতের সংখ্যা দাঁড়ায় ১৪৭ জনে।
জনসংখ্যা বৃদ্ধির হার অনুযায়ী কানাডার প্রদেশ ও অঞ্চল
এটি হচ্ছে জনসংখ্যা বৃদ্ধির হার অনুযায়ী কানাডার প্রদেশ ও অঞ্চল, স্ট্যাটিস্টিক্স কানাডা ২০১৬ জনসংখ্যার উপর ভিত্তি করে।
এমএল হ্যাপি
এমএল হ্যাপি ছিল একটি ফেরী যা ২০০৯ সালের ১৯ ফেব্রুয়ারি বাংলাদেশের বরিশাল শহরের পাশে ডুবে যায়। এই দুর্ঘটনার ফলে কমপক্ষে ৩৯ জন লোক পানিতে ডুবে প্রাণ হারায়।
জামশেদপুর এফসি
জামশেদপুর ফুটবল ক্লাব হল একটি ভারতীয় পেশাদার ফুটবল ক্লাব যা জামশেদপুর, ঝাড়খন্ডে অবস্থিত। ক্লাবটি, ভারতীয় ফুটবলের শীর্ষ লীগের (ভারতীয় সুপার লিগের) সদস্য হিসেবে প্রতিদ্বন্দ্বিতা করে এবং ২০১৭-1৮ মৌসুমে শুরু হয়। 1২ জুন ২০১৭ তারিখে এই ক্লাবটি প্রতিষ্ঠিত হয় যখন টাটা স্টিল ইন্ডিয়ান সুপার লিগে দুইটি স্প্যানিশ স্থানগুলির জন্য দরপত্রের অধিকার লাভ করে। জেআরডি টাটা স্পোর্টস কমপ্লেক্স হল এই দলটির হোম গ্রাউন্ড।
টাটা গোষ্ঠীর একটি সহায়ক সংস্থা টাটা স্টিলের মালিকানাধীন ক্লাব। স্টিভ কপেল জামশেদপুর এফসি এর প্রথম প্রধান কোচ।
১১ মে ২০১৭ তারিখে ইন্ডিয়ান সুপার লীগের আয়োজক, ফুটবল স্পোর্টস ডেভেলপমেন্ট দ্বারা ঘোষণা করা হয় যে, তারা আসন্ন মৌসুমে লীগে যোগ দিতে নতুন দলগুলির জন্য দরপত্র আহ্বান করবে। [2] বিড দশটি শহর, যেমনঃ আহমেদাবাদ, বেঙ্গালুরু, কটক, দুর্গাপুর, হায়দরাবাদ, জামশেদপুর, কলকাতা, রাঁচি এবং শিলিগুড়ির জন্য হবে। ২৫ শে মে, ২০১৭ তারিখে ঘোষণা করা হয় যে নতুন দলগুলির জন্য দরপত্র শেষ হয়েছে এবং লীগ নির্ধারিত বহিরাগত ভিসিট্যান্ট বিডগুলির উপর নজর রাখবে। দুই সপ্তাহ পর 1২ জুন, আনুষ্ঠানিকভাবে ঘোষণা করা হয় যে, বেঙ্গালুরু এফসি (বঙ্গুরুর জন্য) এবং টাটা স্টিল (জামশেদপুরের জন্য) নতুন দলগুলির জন্য দরপত্র জিতেছে।
ইন্ডিয়ান সুপার লিগে প্রবেশের জন্য সম্প্রতি বিড অর্জনের পর, টাটা ২০১৭ সালের ১৪ জুলাই ঘোষিত হয় যে জামশেদপুর ফ্র্যাঞ্চাইজি জন্য উদ্বোধনী প্রধান কোচ স্টিভ কপ্পেল। কপেল, পূর্বের আইএসএল মৌসুমে কেরালা ব্লাস্টারকে লীগ চূড়ান্ত পর্যায়ে নিয়ে আসেন। নয় দিন পরে, ২৩ জুলাই ২০১৭ থেকে ১৮ সেপ্টেম্বর পর্যন্ত আইএসএল খেলোয়াড়দের খসড়াটি দলটির আনুষ্ঠানিক নাম ও লোগো উন্মোচন করা হয়। ক্লাবটি আনুষ্ঠানিকভাবে জামশেদপুর এফসি নামে পরিচিত ছিল।খেলোয়াড়দের খসড়া সময়কালে, একটি নতুন ক্লাব হওয়ার কারণে, জামশেদপুর এফসি প্রথম পছন্দ ছিল। ভারত আন্তর্জাতিক আনস এডায়দোডিকা ক্লাব কর্তৃক নির্বাচিত প্রথম খসড়া নির্বাচন এবং এইভাবে জামশেদপুর ইতিহাসে প্রথম খেলোয়াড়।
২০১৭ সালের নভেম্বরে জামশেদপুর শুরু হয়। দলটি 18 নভেম্বর ২017 তারিখে ইন্তিরা গান্ধী অ্যাথলেটিক স্টেডিয়ামে নর্থ ইস্ট ইউনাইটেডের বিপক্ষে তাদের প্রথম ম্যাচটি খেলেছিল। ডিফেন্ডার আন্ড্রে বিকিকে দিয়ে হেরে যাওয়ার পরও জামশেদপুর 0-0 ড্র করতে সক্ষম হয়। পরের ম্যাচে আরেকটি গোললাইন ড্রয়ের পর জামশেদপুর 1 ডিসেম্বর প্রতিযোগিতার আসন্ন চ্যাম্পিয়ন এ.টি.কে বিরুদ্ধে প্রথম আসরে হোম অফিসিয়াল হোম ম্যাচ খেলে। জেআরডি টাটা স্পোর্টস কমপ্লেক্সে ২3,000 এর বেশি সমর্থকেরা অংশ নিতে সমর্থ হন কিন্তু আবারও দলটি 0-0 ড্র করার চেয়ে আরও বেশি কিছু করতে ব্যর্থ হয়। অবশেষে, তাদের চতুর্থ ম্যাচে, দিলি্ল ডাইমোজ এ দূরে, জামশেদপুর প্রথম জয় পেয়েছে। জামশেদপুরের প্রথম গোলটি করেন ইজু আজুকা।
কুস্তি
কুস্তি একটি যুদ্ধের খেলা। এই খেলাধুলা বিনোদনের জন্য, বা প্রকৃতপক্ষে প্রতিযোগিতামূলক হতে পারে। একটি কুস্তি প্রতিযোগিতায় দুজন প্রতিযোগী অংশ নেয় - দুজনেই নিজের শারীরিক ক্ষমতার শ্রেষ্ঠত্ব দেখানোর চেষ্টা করে। কুস্তি বিভিন্ন নিয়ম মেনে খেলা হয় - উভয় ঐতিহ্যগত ঐতিহাসিক শৈলী এবং আধুনিক শৈলী। কুস্তির কৌশলগুলি অন্যান্য মার্শাল আর্টের পাশাপাশি সামরিক হস্তচালিত যুদ্ধের ব্যবস্থারে অন্তর্ভুক্ত করা হয়েছে।
কুস্তি শব্দটি ফার্সি শব্দ কুশতী (کشتی) থেকে নেওয়া হয়েছে।
কুস্তি যুদ্ধের প্রাচীনতম ফর্মগুলির মধ্যে একটি। ফ্রান্সের গুহা অঙ্কের মতে কুস্তির জন্ম ১৫০০০ বছর হয়েছিল। ব্যাবিলনীয় এবং মিশরীয় সভ্যতার সময় যা শৈলী দেখা যেত, বর্তমানে ক্রীড়াতে বেশিরভাগ শৈলীর ব্যবহার কুস্তিগীর দেখায়। এটির সাহিত্যিক রেফারেন্স ওল্ড টেস্টামেন্ট এবং প্রাচীন ভারতীয় বেদএ পাওয়া যায়। ভারতীয় মহাকাব্য রামায়ণ ও মহাভারতে কুস্তি সহ মার্শাল আর্টের উল্লেখ রয়েছে।
গ্রিক-রোমান কুস্তি এবং আধুনিক ফ্রিস্টাইল কুস্তি শীঘ্রই আনুষ্ঠানিক প্রতিযোগিতায় নিয়ন্ত্রিত হয়, জিমনেসিয়াম এবং অ্যাথলেটিক ক্লাবের উত্থানের ফল হিসেবে।
কুশলী শিবিরগুলি, ইউনাইটেড ওয়ার্ল্ড রেসলিংএর (ইউওয়ওয়) (UWW) দ্বারা দুটি বিভাগে বিভক্ত হয়েছে; আন্তর্জাতিক কুস্তি এবং লোক কুস্তি। বর্তমানএ ইউওয়ওয় সাত ধরণের কুস্তি স্বীকৃতি দিয়েছে। তিনটি অলিম্পিকে খেলা হয়: গ্রিক-রোমান কুস্তি, পুরুষের ফ্রিস্টাইল কুস্তি এবং মহিলা কুস্তি (যেমন, নারী ফ্রিস্টাইল কুস্তি)। অন্য চারটি অপেশাদার প্যাংক্রেশন, বেল্ট কুস্তি আলিস, পালোয়ানি এবং সৈকত কুস্তি।
HTTP স্ট্যাটাস কোডসমূহের তালিকা
হাইপার টেক্সট ট্রান্সফার প্রোটোকল (এইচটিটিপি) ব্যবহার করে সার্ভার থেকে ক্লায়েন্টের নিকট তথ্য আদান-প্রদান করা হয়, এ সময় তথ্যের পাশাপাশি নির্দিষ্ট একটি কোডও পাঠানো হয়, যাকে স্ট্যাটাস বা অবস্থাসূচক কোড বলা হয়। এ কোডগুলো যে কোনো ধরনের পারে। তবে RFC থেকে কিছু কোড নির্দিষ্ট করে দেয়া আছে যেগুলো গোটা বিশ্বে আদর্শ হিসেবে ব্যবহৃত হয়। এ কোডগুলোই মূলতঃ এ তালিকায় উল্লেখ করা হয়েছে। অধিকাংশ কোডগুলোর বর্ণনা উল্লেখ করার ক্ষেত্রে HTTP/1.1 আদর্শ (RFC 7231) -এর অনুসরণ করা হয়েছে। যেগুলো এ আদর্শের অন্তর্ভুক্ত নয়, সেগুলোতে তা আলাদা করে উল্লেখ করা হয়েছে।
ইন্টারনেট অ্যাসাইন্ড নাম্বারস অথোরিটি (ইয়ানা) এ কোডগুলো আনুষ্ঠানিকভাবে দেখাশোনা করে থাকে।
তথ্যমূলক প্রতিক্রিয়ার অর্থ হলো: সার্ভারে ক্লায়েন্টের আবেদন গৃহীত হয়েছে এবং সার্ভার আবেদনের ধরণ বুঝতে পেরেছে। ক্লায়েন্ট যাতে করে চূড়ান্ত প্রতিক্রিয়ার জন্য অপেক্ষা করে সে জন্য এ ধরণের অবস্থাসূচক কোড প্রেরণ করা হয়। ফলে সার্ভার থেকে প্রেরিত বার্তায় শুধুমাত্র অবস্থাসূচক লাইন, বিভিন্ন ধরনের হেডার, এবং সবশেষে একটা ফাঁকা লাইন থাকে (কোনো টেক্সট থাকে না)। যেহেতু HTTP/1.0 আদর্শে এ ধরণের প্রতিক্রিয়ার কথা উল্লেখ নেই, সেহেতু HTTP/1.0 অনুসরণ করে এমন কোনো ক্লায়েন্টের কাছে পরীক্ষামূলক অবস্থা ব্যতীত আর "কোনো অবস্থাতেই" সার্ভার থেকে এ ধরনের প্রতিক্রিয়া প্রেরণ করা যাবে না।এ ধরণের স্ট্যাটাস কোড দ্বারা বোঝানো হয় যে সার্ভারে ক্লায়েন্টের আবেদন পৌঁছেছে, সার্ভার ক্লায়েন্টের আবেদন বুঝতে পেরেছে, এবং তা সফলভাবে গৃহীত হয়েছে।এ ধরনের স্ট্যাটাস কোড দ্বারা বোঝানো হয় যে আবেদন সম্পন্ন করতে চাইলে ক্লায়েন্টকে আরও কিছু পদক্ষেপ নিতে হবে। ইউআরএল পুনর্নির্দেশ করার ক্ষেত্রে এ ধরণের স্ট্যাটাস কোডগুলো ব্যবহার করা হয়।
যদি পরের আবেদন প্রণালী GET বা POST হয়, ইউজার এজেন্ট (যেমন, ওয়েব ব্রাউজার) স্বয়ংক্রিয়ভাবে এ পূনর্নির্দেশের কাজ করে থাকে। তবে এক্ষেত্রে অসীমসংখ্যক পূনর্নির্দেশের ব্যাপারে তাদের প্রয়োজনীয় ব্যবস্থা নিতে হয়।এ শ্রেণির স্ট্যাটাস কোডগুলো সেই সব ক্ষেত্রে প্রযোজ্য যে সব ক্ষেত্রে স্বয়ং ক্লায়েন্টই ত্রুটির পেছনে দায়ী থাকে। Except when responding to a HEAD request, the server "should" include an entity containing an explanation of the error situation, and whether it is a temporary or permanent condition. These status codes are applicable to any request method. User agents "should" display any included entity to the user.The server failed to fulfill a request.
Response status codes beginning with the digit "5" indicate cases in which the server is aware that it has encountered an error or is otherwise incapable of performing the request. Except when responding to a HEAD request, the server "should" include an entity containing an explanation of the error situation, and indicate whether it is a temporary or permanent condition. Likewise, user agents "should" display any included entity to the user. These response codes are applicable to any request method.The following codes are not specified by any standard.
Microsoft's Internet Information Services web server expands the 4xx error space to signal errors with the client's request.
The nginx web server software expands the 4xx error space to signal issues with the client's request.
Cloudflare's reverse proxy service expands the 5xx series of errors space to signal issues with the origin server.
শ্রম বিভাজন
শ্রম বিভাজন হচ্ছে কোনো ব্যবস্থাতে কাজের এমন বিভাজন যাতে অংশগ্রহনকারীরা বিশেষায়ন করতে পারে। ব্যক্তি, সংগঠন এবং রাষ্ট্ররা হয় পেয়ে থাকে অথবা তৈরি করে থাকে বিশেষায়িত সক্ষমতা এবং তারা হয় সমাবেশ তৈরি করে সক্ষমতার অথবা বিনিময় করে থাকে অন্যের সক্ষমতার সুবিধা নিতে। বিশেষায়িত সক্ষমতার মধ্যে থাকতে পারে যন্ত্রাংশ অথবা প্রাকৃতিক সম্পদ তার সাথে দক্ষতা এবং ট্রেনিঙ এবং এসব সম্পদের জটিল সমাবেশ প্রায়ই গুরুত্বপূর্ণ হয়, যখন বিশেষায়িত যন্ত্রাংশের একাধিক অংশ এবং দক্ষ চালকের ব্যবহার হয় একটি পন্য তৈরিতে। শ্রম বিভাজন হচ্ছে বানিজ্যের অনুপ্রেরনা এবং অর্থনৈতিক আন্তনির্ভরতার উৎস।
শিল্পবিপ্লব যুগের উৎপাদনশালাতে কর্মীদের বিশেষায়িত কাজ দেওয়ার ফলে বড় পরিমানের শ্রম সাশ্রয়ের কারনে কিছু ধ্রুপদী অর্থনীতিবিদ এবং কিছু যন্ত্রপ্রকৌশলী যেমন চার্লস ব্যাবেজরা শ্রম বিভাজনের পক্ষবাদি ছিলো।